**Πράγα, 16-5-2018**

**CCBE: Επιτροπή Δικαίου Πληροφορικής (IT LAW)**

**Συμμετέχων Γεώργιος Κουτσός (Ελληνική Αντιπροσωπεία/ Αντιπρόεδρος Δ.Σ.Θ)**

Στα πλαίσια της επιτροπής για το δίκαιο της πληροφορικής (IT LAW) συζητήθηκε το θέμα της εθνικής εναρμόνισης των κρατών μελών με τον Γενικό Κανονισμό για την προστασία δεδομένων, όπου διαπιστώθηκε μικρή πρόοδος καθώς βρίσκεται σε αρχικό στάδιο η εφαρμογή του και υπάρχουν ακόμη πολλά προβλήματα στην κατανόηση του κανονισμού. Για τον λόγο αυτό θα υπάρξει ερωτηματολόγιο το οποίο θα σταλεί στις εθνικές αντιπροσωπείες προκειμένου να απαντηθεί. Ακόμη συζητήθηκε πρόταση για κανονισμό που αφορά τα ηλεκτρονικά πειστήρια σε ποινικές υποθέσεις καθώς και πρόταση για κανονισμό που αφορά το δίκαιο και την διαφάνεια στις διαδικτυακές εμπορικές συναλλαγές των υπηρεσιών διαμεσολάβησης.

Συζητήθηκε ακόμη στα πλαίσια του δικηγορικού απορρήτου η περίπτωση των Αγγλικών Δικαστηρίων όπου όταν δοθεί κάποια πληροφορία ενώπιον του Δικαστηρίου και των διαδίκων τότε αυτόματα η πληροφορία δεν προστατεύεται γιατί έχει γίνει δημόσια.

Ακόμη συζητήθηκε με ποιο τρόπο θα στέλνονται τα έγγραφα από την μία χώρα στην άλλη και πως θα τα χρησιμοποιούν οι διάδικοι στα δικαστήρια. Για τον λόγο αυτό θα υποβληθούν κάποιες ερωτήσεις για πιθανά προβλήματα για να απαντηθούν σε σχέση με τους περιορισμούς που τυχόν θα υπάρξουν σε αστικές ή ποινικές υποθέσεις όσον αφορά τα έγγραφα αυτά.

Υπάρχει επίσης ένα πρόγραμμα σε εξέλιξη που αφορά την χρήση της τεχνητή νοημοσύνη των αλγορίθμων στα δικαστηριακά συστήματα. Στα πλαίσια αυτά θα συζητηθεί και στην επιτροπής Δεοντολογίας αν μπορούμε να χρησιμοποιήσουμε νομικές πλατφόρμες χωρίς να παραβιάζουμε την εμπιστευτικότητα.

Τέλος το CCBE κάνει ένα σχέδιο και ζητάει ιδέες και προτάσεις όσον αφορά το πρόγραμμα ηλεκτρονική δικαιοσύνη 2019-2023.

Η επόμενη συνάντηση της επιτροπής ορίστηκε για τις 13-9-2018 στις Βρυξέλλες.

**Για την Ελληνική Αντιπροσωπεία**

**Γεώργιος Β. Κουτσός**

**Αντιπρόεδρος Δ.Σ.Θ.**